Australopithecus afarensis
Australopithecus afarensis (afarski australopitek) je jedan od izumrlih hominida potporodice Australopithecinae, koji je živio u vremenskom razdoblju od oko prije 3,9 do 2,9 miliona godina prije recentnog doba. A. afarensis je bio gracilne građe, slično vremenski recentnijem A. africanus iz skupine gracilinih australopiteka. Smatra se da je A. afarensis evolucijski blisko povezan s pripadnicima roda Homo (koji obuhvata i recentnog čovjeka (Homo sapiens) ili da je bio neposredni predak ili bliski srodnik nepoznatog zajedničkog pretka, bilo kojeg drugog primata svoga suvremenika. Najpopularniji fosil ove vrste je djelomično očuvan kostur nazvan "Lucy" (star 3,2 milijuna godina) kojeg su pronašli Donald Johanson i njegovi suradnici. Ime je dobio po pjesmi Lucy in the Sky with Diamonds čuvene muzičke grupe Beatles, koju su otkrivači uporno i opetovano slušali tokom slavlja nakon otkrića. Otkriveno je oko 40% skeleta mlade ženke, koja je bila visoka svega 110 cm, i vjerovatno težila oko 30 kg. Prema jednoj od pretpostavci o precima današnjih hominida, neki autori smatraju da je mogla pripadati zajedničkoj predačkoj skupini habilina (Homo habilis) i austalopitecina (Australopithecinae). To sugeriraju mnoge hominidne osobenosti, uz prisustvo više majmunskih svojstava.